**Dronningen af kærlighedsromaner debuterer i Danmark**

I sit hjemland er den engelske forfatter Santa Montefiore (f. 1970) den ukronede dronning af kærlighedsromaner, men først nu udkommer hun i Danmark. Hendes første bog på dansk er *Fyrtårnets hemmeligheder*, der er solgt i over 200.000 eksemplarer i England. Hendes bøger er også bestsellere i Norge, Holland og Portugal.

***Fyrtårnets hemmeligheder:***

Ellen Trawton er på flugt fra det hele. Hun skal giftes med en aristokratisk mand, hun ikke elsker, og hendes mor blander sig konstant og går hende på nerverne. Så Ellen flygter til det eneste sted, hvor hun ved, at hendes mor ikke vil lede efter hende – til sin mosters hus på landet i Irland. Her bliver hun betaget af venligheden i lokalsamfundet og ikke mindst af den karismatiske godsejer Conor Macausland. Men Conor er en mand med hemmeligheder, der er tæt forbundet til det fyrtårn, hvor en ung mor døde fem år tidligere. Og Ellens mor giver ikke op uden kamp. Hun er vant til at få sin vilje og er fast besluttet på at få styr på sin datter.

”En vidunderlig romantisk fortælling om familiehemmeligheder og kærlighed.”

*\*\*\*\*\* Søndag*

”Ingen skriver kærlighedsromaner som Santa Montefiore. Hun skriver altid fra hjertet.”

*Jojo Moyes*

***Fyrtårnets hemmeligheder***

Originaltitel: *Secrets of the Lighthouse*

Roman af Santa Montefiore

På dansk ved Peter Carstens

416 sider

Pris: 299,95 kr. (vejl.)

Udgivelsesdato: 10. september 2018

Forlaget Turbulenz

Fås også som lydbog og e-bog.